Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 2. A gazdasági és közlekedési miniszter válasza nem érkezett meg. Megjelent azonban az év végén a kormányrendeletet módosító 277/2002. (XII. 21.) Korm. rendelet, amely ismételten meghosszabbította, immár 2003. június
Paragraph Index: 366

5. A környezetvédelmi és vízügyi minisztertõl a rendelkezésre álló határidõn belül nem érkezett válasz, ezért az országgyûlési biztos a választ megsürgette. Az ajánlással érintett gazdasági és közlekedési miniszter késedelmesen adott válaszában arról tájékoztatta az országgyûlési biztost, hogy az ajánlásokat elfogadta, a jogszabály-módosítás szakmai elõkészítése folyamatban van. A Miniszterelnöki Hivatalt vezetõ miniszter válaszában arról értesítette az országgyûlési biztost, hogy jogszabálymódosítási kezdeményezései alapján a Kormány a 2003. elsõ félévi jogalkotási programjába felvette a telepengedélyezésrõl szóló kormányrendelet és az OTÉK módosítását. Az országgyûlési biztos a választ elfogadta. Részlet a temetések elhúzódásáról készült OBH 2246/2001. jelentésbõl Az állampolgári jogok országgyûlési biztosa 2002. május 14-én utóvizsgálatot kezdeményezett a 2001 áprilisában kiadott ajánlással kapcsolatban annak érdekében, hogy az ország különbözõ egészségügyi intézményeiben temetetlenül maradt holttestek eltemetésére mielõbb sor kerüljön. Az egészségügyi miniszter az állampolgári jogok elõzõ országgyûlési biztosának 2001-ben megfogalmazott ajánlása alapján 2001 júniusában azt közölte, hogy a minisztérium által elrendelt vizsgálat idején 30 napot meghaladóan 51 holttestet tároltak a különbözõ intézményekben. Arról is tájékoztatta az állampolgári jogok országgyûlési biztosát, hogy 1998-ban, 1999-ben és 2000-ben az intézmények 30 napot meghaladóan összesen 1281 holttestet tároltak. Részletesen ismertette a mulasztások okait.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes